Komisijas paziņojums Eiropas Parlamentam atbilstīgi EK Līguma 251. panta 2. punkta otrajai daļai par Padomes kopējo nostāju attiecībā uz Eiropas Parlamenta un Padomes regulas pieņemšanu par Eiropas Reģionālās attīstības fondu /* COM/2006/0309 galīgā redakcija - COD 2004/0167 */





[pic] | EIROPAS KOPIENU KOMISIJA | Briselē, 13.06.2006 COM(2006) 309 galīgā redakcija 2004/0167 (COD) KOMISIJAS PAZIŅOJUMS EIROPAS PARLAMENTAM atbilstīgi EK Līguma 251. panta 2. punkta otrajai daļai par Padomes kopējo nostāju attiecībā uz Eiropas Parlamenta un Padomes regulas pieņemšanu par Eiropas Reģionālās attīstības fondu 2004/0167 (COD) KOMISIJAS PAZIŅOJUMS EIROPAS PARLAMENTAM atbilstīgi EK Līguma 251. panta 2. punkta otrajai daļai par Padomes kopējo nostāju attiecībā uz Eiropas Parlamenta un Padomes regulas pieņemšanu par Eiropas Reģionālās attīstības fondu PAMATOJUMS Datums, kad priekšlikums nosūtīts Eiropas Parlamentam un Padomei (dokuments COM(2004) 495 galīgā redakcija - 2004/0167 (COD)): | 2004. gada 15. jūlijs | Eiropas Ekonomikas un sociālo lietu komitejas atzinuma datums: | 2005. gada 6. aprīlis | Reģionu komitejas atzinuma sniegšanas datums: | 2005. gada 13. aprīlis | Eiropas Parlamenta atzinuma datums (pirmais lasījums): | 2005. gada 6. jūlijs | Kopējās nostājas pieņemšanas datums: | 2006. gada 12. jūnijs | KOMISIJAS PRIEKŠLIKUMA MĒRĶIS KOMISIJAS PRIEKšLIKUMA MēRķIS IR NOTEIKT EIROPAS REģIONāLāS ATTīSTīBAS FONDA UZDEVUMUS UN Tā PALīDZīBAS JOMU ATTIECīBā UZ MēRķIEM „KONVERģENCE”, „REģIONāLā KONKURēTSPēJA UN NODARBINāTīBA” UN „EIROPAS TERITORIāLā SADARBīBA”. PRIEKšLIKUMā NOTEICA ARī īPAšUS NOTEIKUMUS, KO PIEMēRO TERITORIāLāS SADARBīBAS PROGRAMMāM STARP VAIRāKāM DALīBVALSTīM. Kopā ar priekšlikumiem regulām par Kohēzijas fondu, Eiropas Sociālo fondu un Eiropas grupu teritoriālai sadarbībai un par vispārējiem noteikumiem, ko piemēro visiem fondiem, priekšlikums ir Kopienas juridiskais pamats Kohēzijas politikas īstenošanai 2007.-2013. gadā. PIEZĪMES PAR KOPĒJO NOSTĀJU Kopējo nostāju vienprātīgi pieņēma 2006. gada 12. jūnijs . Komisija var to apstiprināt, jo tā šo nostāju uzskata par atbilstošu kompromisu, kas ietver sākotnējā priekšlikuma mērķus un ņem vērā vairākus Eiropas Parlamenta grozījumus. Galvenās izmaiņas attiecas uz ERAF intervences pasākumu darbības jomas paplašināšanu, kas jo īpaši ietver daļēju PVN piemērojamību, mājokļu projektu finansēšanu 10 ES dalībvalstīs, Rumānijā un Bulgārijā un reģionālās konkurētspējas un nodarbinātības mērķa darbības jomu. PVN Sākotnējais Komisijas priekšlikums par Kopienas ieguldījumu darbības programmās noteica, ka (atgūstamais un neatgūstamais) PVN nav jāņem vērā. Eiropadome 2005. gada decembrī vienojās, ka tām dalībvalstīm, kurās vidējais IKP uz vienu iedzīvotāju 2001.–2003. gadā bija zemāks par 85% no 25 ES dalībvalstu vidējā, neatgūstamo PVN uzskata par attaisnotajiem izdevumiem, lai aprēķinātu ieguldījumu no fondiem. Saistībā ar sarunām par iestāžu nolīgumu attiecībā uz finanšu plānu Eiropas Parlamenta REGI komiteja pieprasīja, lai ar regulām izveidotu vienu sistēmu visām dalībvalstīm un neizstrādātu atšķirīgus noteikumus dažādu kategoriju dalībvalstīm. Kopējā nostājā ietver šo prasību un tajā paredzēts, ka neatgūstams PVN, ko reāli un galīgi maksā saņēmējs, ir attaisnots visās dalībvalstīs. Mājokļi Eiropas Parlamenta 82. grozījumā pieprasīja to izdevumu attaisnošanu, kas saistīti ar sociālo mājokļu atjaunošanu, lai taupītu enerģiju un aizsargātu vidi saistībā ar ilgtspējīgu vides attīstību. Kopējā nostājā šis grozījums ir ietverts attiecībā uz mājokļu projektiem 10 ES dalībvalstīs, Rumānijā un Bulgārijā. Tas ir noteiktas naudas summas, ko var piešķirt ar mājokļiem saistītiem izdevumiem, un paredzēts, ka šādi izdevumi ir daļa no integrēta pilsētas attīstības plāna, un attiecas tikai uz daudzģimeņu mājokļiem un valstij piederošiem mājokļiem. Reģionālās konkurētspējas un nodarbinātības mērķa darbības jomas paplašināšana ERAF regulas projekta 5. pants nosaka reģionālās konkurētspējas un nodarbinātības mērķa galveno jomu un groza Komisijas priekšlikumu, jo tajā ir paredzēts, ka šāda darbības joma nav ekskluzīva. SĪKI IZSTRĀDĀTAS KOMISIJAS PIEZĪMES PēC REGULAS PROJEKTA TEKSTA GROZīšANAS PILNīBā VAI DAļēJI TIKA PIEņEMTI DEVIņI EIROPAS PARLAMENTA GROZīJUMI. SEPTIņI GROZīJUMI VAIRS NAV AKTUāLI, TāPēC TOS NEVAR IETVERT. TO DIVDESMIT GROZīJUMU MēRķIS, KURI NETIKA IESTRāDāTI, TIKA SASNIEGTS, MAINOT 5. PANTA TEKSTU. PāRēJIE GROZīJUMI TIKA NORAIDīTI TURPMāK MINēTO IEMESLU Dēļ. Tā Kā KOMISIJA NEPIEņēMA GROZīTO PRIEKšLIKUMU, Tā INFORMēJA PADOMI PAR SAVU NOSTāJU ATTIECīBā UZ EIROPAS PARLAMENTA GROZīJUMIEM. Kopējā nostājā pilnībā vai daļēji iestrādātie grozījumi 4. apsvērumā tika iestrādāts 4. grozījums par atsauces grozīšanu attiecībā uz atbilstības noteikumiem . 10. apsvērumā tika iestrādāts 10. grozījums par saskaņošanu ar septīto pamatprogrammu . 13. apsvērumā iekļāva 12. grozījumu par teritoriālo specifiku. Attiecībā uz mērķi „Konverģence” 4. panta 1. punktā ņem vērā priekšlikuma pirmo daļu saskaņā ar 27. grozījumu par pētniecības un tehnoloģiju attīstības spēju integrāciju Eiropas Pētniecības telpā. 60. grozījuma mērķis ir iekļauts 5. panta 2. punkta d) apakšpunktā attiecībā uz reģionālo konkurētspēju un nodarbinātību, minot „tīra un ilgtspējīga sabiedriskā transporta veicināšanu”. Attiecībā uz Eiropas teritoriālo sadarbību šī mērķa prioritātēm pievienoja vides pasākumus, kā to ierosināja 65. grozījumā . 80. grozījuma pirmā daļa par reģionu sadarbību ir iekļauta kopējā nostājā (6. panta 3. punkta a) apakšpunkts). 82. grozījums . Eiropas Parlaments ierosināja to izdevumu attaisnošanu, kas saistīti ar sociālo mājokļu atjaunošanu, lai taupītu enerģiju un aizsargātu vidi saistībā ar ilgtspējīgu pilsētu attīstību. Kopējā nostājā atzīst mājokļu izdevumu atbilstību saskaņā ar regulas nosacījumiem. Tajā ir noteiktas naudas summas, ko var piešķirt ar mājokļiem saistītiem izdevumiem, kā arī paredzēts, ka šādi izdevumi ir daļa no integrēta pilsētas attīstības plāna un attiecas tikai uz daudzģimeņu mājokļiem un valstij piederošiem mājokļiem. Komisijas īstenošanas regulā tiks precizēti kritēriji to pilsētas rajonu noteikšanai, kuri saskaras vai kurus apdraud sociālās problēmas un fiziski bojājumi, un precīzs piemēroto pasākumu saraksts. Turklāt atsauce uz reģionālo sadarbību ir iekļauta 19. panta 2. punktā par darbību atlasi, kā tas ierosināts 108. grozījumā . Kopējā nostājā neiekļautie grozījumi Netika pieņemts 5. panta 44.–59. un 61.–64. grozījums, ar ko ERAF pievieno jaunas intervences jomas saistībā ar reģionālās konkurētspējas un nodarbinātības mērķi. Tomēr, lai paplašinātu reģionālās konkurētspējas un nodarbinātības mērķa darbības jomu, kopējās nostājas 5. pantu grozīja tā, lai ERAF palīdzību galvenokārt (un ne tikai) paredzētu trim minētajām prioritātēm. Vairākos grozījumos ierosināja paplašināt ERAF intervences pasākumu mērķi un darbības jomu (18.–24. grozījums) un kopējā nostājā noteiktās prioritātes konverģences un Eiropas teritoriālās sadarbības mērķim (4. panta 25., 26. un 28.–43. grozījums par konverģences mērķa darbības jomu; 6. panta 66.–72., 73., 75.–79. un 81. grozījums par Eiropas teritoriālo sadarbību). Šie grozījumi netika iekļauti. Lai saglabātu stingrāku intervences pasākumu koncentrēšanu vairākām prioritātēm, ierosinātie grozījumi 8., 9., 10. un 11. pantam par īpašu teritoriālu īpašību ievērošanu (83.–90. grozījums) netika pieņemti. Ņemot vērā to, ka darbības programmu saturam Eiropas teritoriālās sadarbības mērķim pēc iespējas jālīdzinās pārējo divu mērķu darbības programmu saturam, netika iestrādāts 12. panta 91.–100. grozījums, ar ko paplašina pieprasījumus attiecībā uz šo darbības programmu saturu. 103. grozījums . Regulas noteikumos jāņem vērā katras dalībvalsts iestāžu struktūra un uzraudzības komiteju pilnvaras. Jo īpaši nozīmīga ir partnerības stiprināšana. Tomēr to partneru norīkošana, kuri darbojas uzraudzības komitejā, ir komiteju kompetencē. Grozījumi, kas vairs nav aktuāli Ciktāl kopējā nostājā tiek grozīts 10. apsvērums, 8. grozījums attiecībā uz programmām, ko līdzfinansē ERAF, un to atbalstu lauku ekonomikas dažādošanā nav iestrādāts. 104. un 105. grozījums neattiecas uz ERAF regulas jomu, un tos nevar pieņemt. Noteikumus par darbības programmu pieņemšanu izskata vispārējā regulā. Pārredzamības noteikumi attiecībā uz saņēmējiem ir noteikti citā regulā. Komisijas priekšlikumā regulai, ar ko nosaka vispārējos noteikumus fondu līdzfinansēto programmu izpildei, paredz pienākumu sniegt un publicēt informāciju, un Komisijas īstenošanas regula, iespējams, ir piemērotākais juridiskais pamats, lai paredzētu pienākumu publicēt gala saņēmēju sarakstu. Pēc grozījumiem tekstā 101. un 102. grozījumam patlaban nav nozīmes. Kontroliera izraudzīšana ir vadības iestādes kompetencē. Tādēļ 15. un 16. panta 106. un 107. grozījumam patlaban nav nozīmes. SECINĀJUMS Kaut arī Komisija vēlētos saglabāt sākotnējo regulas darbības jomu, tā uzskata, ka 2006. gada 12. jūnijā vienprātīgi pieņemtā kopējā nostāja lielā mērā atbilst tās priekšlikuma mērķiem un pieejai un ietver dažus nozīmīgus EP grozījumus, un tāpēc to var atbalstīt. Kopā ar dalībvalstīm izskatot pieņemšanai paredzētās darbības programmas, Komisija pievērš uzmanību tam, lai tiktu saglabāta Kopienas līdzfinansētās kohēzijas politikas pievienotā vērtība un lai atbilstoša būtu daļa, kas paredzēta ieguldījumiem jauninājumu un izaugsmes jomā.